นักท่องเที่ยวกลับมาท่องเที่ยวตามภูสูง อำเภอสังคม จังหวัดหนองคาย สัมผัสธรรมชาติ
นักท่องเที่ยวหนีฝุ่นละอองตามเมืองใหญ่ และความเสี่ยงการแพร่ระบาดของไวรัสโควิด-19 กับมาท่องเที่ยวตามภูสูง และสัมผัสธรรมชาติ ในเขตอำเภอสังคม จังหวัดหนองคาย หลังจากที่รถอีแต๊กที่ให้บริการขึ้นภูสูงกลับมาให้บริการอีกครั้ง            บรรยากาศการท่องเที่ยววันหยุดเสาร์-อาทิตย์ ตามภูสูงในเขตตำบลบ้านม่วง อำเภอสังคม จังหวัดหนองคาย กลับมาคึกคัก หลังจากที่รถอีแต๊กที่ให้บริการขึ้นภูสูงกลับมาให้บริการอีกครั้ง หลังจากที่งดให้บริการชั่วคราว เพื่อเป็นการป้องกันการแพร่ระบาดของไวรัสโควิด-19 ในช่วงเดือนมกราคม 64 ที่ผ่านมา             ที่จุดชมทะเลหมอกและชมวิวมุมสูงสองประเทศไทย-ลาว ที่ “ภูหนอง” ตำบลบ้านม่วง อำเภอสังคม วันนี้นักท่องเที่ยวหนีฝุ่นละอองตามเมืองใหญ่ และความเสี่ยงการแพร่ระบาดของไวรัสโควิด-19 กับมาท่องเที่ยวตามภูสูงและแหล่งท่องเที่ยวทางธรรมชาติ ชมวิวมุมสูง 360 องศา ชมพระอาทิตย์ขึ้นเหนือลำแม่น้ำโขงสองประเทศไทย-ลาว และถ่ายรูปที่ระลึกบนสะพานไม้ที่ผู้นำชุมชนและชาวบ้านร่วมกันสร้างรอบภูหนอง ความยาวกว่า 50 เมตร ถือเป็นสะพานไม้บนภูสูงที่ยาวที่สุดในจังหวัดหนองคาย โดยมีพันโขดแสนไคร้ ที่เป็นก้อนหินที่โผล่พ้นน้ำโขงนับพัน ๆ ก้อนเป็นฉากหลังที่สวยงามไม่แพ้ทะเลหมอกอีกด้วย#จุดชมทะเลหมอก #สำนักข่าวกรมประชาสัมพันธ์ #NNT #ILOVETHAILAND